**Ministru kabineta noteikumu “Grozījumi Ministru kabineta 2016. gada 25.oktobra noteikumos Nr. 692 “Darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.2. pasākuma “Atbalsts tehnoloģiju pārneses sistēmas pilnveidošanai” īstenošanas noteikumi”” projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekta mērķis ir sekmēt 1.2.1.2.pasākuma “Atbalsts tehnoloģiju pārneses sistēmas pilnveidošanai” īstenošanas efektivitāti, ieviešot jaunus atbalsta pasākumus un pilnveidojot esošos atbalsta pasākumus.  Plānotais projekta spēkā stāšanās laiks ir 2018.gada aprīlis. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20. panta 6. un 13. punkts un Jaunuzņēmumu darbības atbalsta likuma 7.panta trešā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016.gada 25.oktobrī Ministru kabinetā tika apstiprināti noteikumi Nr.692 “Darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.2. pasākuma “Atbalsts tehnoloģiju pārneses sistēmas pilnveidošanai” īstenošanas noteikumi”” (turpmāk – MK noteikumi Nr.692).  Lai uzlabotu 1.2.1.2.pasākuma “Atbalsts tehnoloģiju pārneses sistēmas pilnveidošanai” (turpmāk – 1.2.1.2.pasākums) īstenošanas efektivitāti, nepieciešami šādi grozījumi MK noteikumos Nr.692:  - tehniski precizējumi terminoloģijas lietojumā atbilstoši aktuālākajai Fraskati rokasgrāmatai;  - precizēt attiecināmo izmaksu pozīcijas;  - papildu nosacījumi pētniecības rezultātu komercializācijas un patentēšanas fonda efektīvākai darbības nodrošināšanai;  - precizēti nosacījumi inovāciju vaučeru atbalsta piedāvājuma pilnveidošanā mikro, mazajiem un vidējiem komersantiem;  - atbalsta pakalpojumu nodrošināšana sīkajiem (mikro), maziem un vidējiem komersantiem programmas “Apvārsnis 2020” MVK instrumenta ietvaros.  Pēc veiktajām finanšu plūsmas prognozēm snieguma ietvars prioritārā virziena “Pētniecība, tehnoloģiju attīstība un inovācijas” ietvaros uz 2018.gadu tiks sasniegts atbilstoši Darbības programmā “Izaugsme un nodarbinātība” noteiktajam. Lai sasniegtu 1.2.1.2.pasākumam plānoto finanšu rādītāja vērtību nacionālajā līmenī 6 352 941 *euro* apmērā, finanšu rādītāju 3,65 milj. *euro* apmērā plānots piemērot 1.2.1.1.pasākuma "Atbalsts jaunu produktu un tehnoloģiju izstrādei kompetences centru ietvaros" ietvaros. Pēc veiktajām aplēsēm, 1.2.1.2.pasākuma finanšu rādītāja sasniegšana iespējama 1.2.1. specifiskā atbalsta mērķa “Palielināt privātā sektora investīcijas P&A” ietvaros:   |  |  |  | | --- | --- | --- | | Pasākums | Sasniedzamā finanšu vērtība uz 31.12.2018. | Plānotā finanšu vērtība uz 01.09.2018. | | 1.2.1.1. | 13.64 milj. euro | 17 milj.euro | | 1.2.1.2. | 6.35 milj. euro | 2.7 milj. euro |   Ekonomiskās sadarbības un attīstības organizācijas dokumenta „Fraskati rokasgrāmata” pamatmērķis ir palīdzēt novērtēt pētniecības un eksperimentālās izstrādes (P&I) darbības, izmantojot dažādus datu apkopošanas līdzekļus, tostarp apsekojumus, intervijas un administratīvos avotus. Rokasgrāmata tiek izmantota arī P&I datu interpretēšanai politikas izstrādes, īstenošanas un novērtēšanas ietvaros.  Fraskati rokasgrāmatā sniegtās definīcijas tiek izmantotas jau vairāk nekā pusgadsimtu, un tās ir izturējušas laika pārbaudi. Tā kā ir izdots precizētais rokasgrāmatas izdevums “Pamatnostādnes datu vākšanai un ziņošanai par pētniecību un eksperimentālo izstrādi”, nepieciešams veikt terminu lietojuma precizējumus MK noteikumos Nr.692 attiecībā uz termina “jauns produkts programmatūras jomā” skaidrojumu, vienlaikus precizējot uzskaitījumu, ko neuzskata par jaunu produktu vai tehnoloģiju programmatūras jomā.  Ministru kabineta 2015.gada 1.decembra noteikumu Nr.678 “Darbības programmas „Izaugsme un nodarbinātība” 3.2.1.specifiskā atbalsta mērķa „Palielināt augstas pievienotās vērtības produktu un pakalpojumu eksporta proporciju” 3.2.1.2.pasākuma „Starptautiskās konkurētspējas veicināšana” (turpmāk - 3.2.1.2.pasākums) īstenošanas noteikumi” ietvaros tiek nodrošināts atbalsts nacionālo stendu organizēšanai starptautiskām izstādēm ārvalstīs, kā arī atbalsts tirdzniecības misiju organizēšanai. 3.2.1.2.pasākuma mērķgrupa ir komersanti, kooperatīvās sabiedrības, zemnieku vai zvejnieku sabiedrības, individuālie uzņēmumi, biedrības un nodibinājumi.  Lai stiprinātu tehnoloģiju pārneses procesu un jaunuzņēmumu veidošanos inovāciju jomā, kā arī sekmētu rezultatīvo rādītāju sasniegšanu tehnoloģiju pārneses programmā, 1.2.1.2.pasākuma īstenošanas noteikumi tiek papildināti ar iespēju finansējuma saņēmējam organizēt jaunuzņēmumiem dalību tirdzniecības misijās. Atbalstāmās darbības tiek papildinātas ar atbilstošām attiecināmajām izmaksām.  Ņemot vērā pēdējās finanšu aplēses par pieejamo finansējumu atbalsta pasākumu nodrošināšanai 3.2.1.2.pasākuma ietvaros, tiks nodrošināts, ka minēto pasākumu īstenošanas ietvaros pieejamais atbalsts nepārklāsies.  Lai veicinātu 1.2.1.2. pasākuma realizāciju, ar Eiropas komisijas atbalstu tika veikta ārējā eksperta (Somijas eksperts - Jari Romanainen) izvērtējums par Tehnoloģiju pārneses programmas struktūru, atbalsta instrumentiem un programmas īstenošanu. 2017.gada 30.jūnijā eksperts prezentēja secinājumus par programmas īstenošanas procesu un priekšlikumus turpmākajai pasākuma pilnveidei. Viens no būtiskiem secinājumiem, ko eksperts prezentēja savā izvērtējumā saistīts ar esošo atbalsta summu 300 000 *euro* apmērā pētniecības rezultātu komercializācijai. Izvērtējumā tika norādīts, ka šāds finansējums augsta tehnoloģijas gatavības līmeņa komercializācijas gadījumos būtu pietiekams tikai pie nosacījuma, kad nav nepieciešami ievērojami resursu ieguldījumi eksperimentālās izstrādes (tai skaitā prototipu izgatavošanai) nodrošināšanai. Lai nodrošinātu, ka finansējums ir pieejams arī tādos gadījumos, kad vajadzīgi lielāki resursi atbalstāmajām darbībām, būtu nepieciešams rast iespēju palielināt maksimālo atbalsta apjoma summu. Līdz ar to, lai sekmētu pētniecības rezultātu komercializācijas un patentēšanas fonda efektīvāku darbību, MK noteikumi Nr.692 tiek papildināti ar jaunu nosacījumu, paredzot iespēju palielināt pieejamo atbalsta summu projektiem ar augstu komercializācijas potenciālu līdz 600 000 *euro*, ja projekts saņēmis vērtēšanas komisijas apstiprinājumu. Paredzēts, ka ieviešot šāda veida atbalsta pasākumu, kas nodrošina nepieciešamo finansējumu laikietilpīgu pētījumu realizācijai (piemēram, medicīnas un farmācijas jomās), kopumā varētu sekmēt arī iznākuma rādītāju sasniegšanu un palielināt atbalstīto pētniecības rezultātu skaitu komercializācijā.  Papildus tiek paredzēts ieviest jaunu atbalsta pakalpojumu pētniecības organizācijām ar pieejamo finansējumu līdz 25 000 euro un maksimālo intensitāti 90% apmērā intelektuālā īpašuma tiesību reģistrācijai.  Šobrīd efektīvi darbojas tehnoloģiju skautu sistēma, kas savas kompetences ietvaros nodrošina publisko pētniecības organizāciju un industrijas sadarbību attiecīgajā tematiskajā jomā, aptverot vairākas pētnieciskās institūcijas vienlaicīgi. Taču nepieciešama lielāka motivācija tehnoloģiju pārneses veicināšanai, lai varētu apmierināt pieprasījumu pēc tehnoloģiju pārneses aktivitātēm aktīvākajās pētniecības organizācijās.  Līdz ar to, lai 1.2.1.2. pasākuma ietvaros sekmētu publisko pētniecības organizāciju un komersantu sinerģiju un pētniecības organizācijās veicinātu tehnoloģiju pārneses procesu, tiek paredzēts atbalsts pētniecības organizācijām tehnoloģiju pārneses kontaktpunktu darbības nodrošināšanai.  Atbalsts plānots tām pētniecības organizācijām, kuras jau šobrīd apliecina gan pētniecisko, gan tehnoloģiju pārneses kapacitāti un kas ietver augstus jau esošo pētniecības un tehnoloģiju pārneses aktivitāšu rezultātus.  Latvijas Investīciju un attīstības aģentūra kā finansējuma saņēmējs izstrādās kārtību atbalsta piešķiršanai, kurā tiks noteikti kritēriji institūcijām, kas var pretendēt uz šo finansējumu. Finansējuma saņēmējam būs pienākums atbalsta piešķiršanas kārtību saskaņot ar atbildīgo iestādi.  Inovāciju vaučera atbalsta pakalpojumi tiek papildināti ar jaunu atbalstāmo darbību – inovāciju un tehnoloģiju audita pakalpojumu. Atbalsts inovāciju un tehnoloģiju auditam komerantam sniedz atbilstošu uzņēmuma situācijas novērtējumu par produkta, tehnoloģijas vai piedāvātā pakalpojuma attīstīšanas potenciālu, rūpnieciskā īpašuma tiesību nostiprināšanas potenciālu, kā arī novērtējumu par produkta vai tehnoloģijas sertificēšanas un testēšanas potenciālu. Rezultātā veiktais audits ļaus komersantam novērtēt esošo uzņēmuma situāciju un uzlabot visu inovācijas procesā iesaistīto resursu izmantošanu, kā arī sekmēs turpmākā attīstības plāna izstrādi.  1.2.1.2. pasākuma īstenošanas ietvaros tiek precizēti arī nosacījumi attiecībā uz augsti kvalificētu darbinieku piesaisti. Līdz šim MK noteikumi Nr.692 paredzēja, ka augsti kvalificētus darbiniekus var piesaistīt tikai jaunuzņēmumi, taču MK noteikumu Nr.692 grozījumi paredz, ka turpmāk augsti kvalificētus darbiniekus varēs piesaistīt jebkurš komersants, kas atbilst sīkā (mikro), mazā vai vidējā komersanta statusam, tai skaitā arī jaunuzņēmumiem. Papildus MK noteikumu Nr.692 esošajām prasībām augsti kvalificēta darbaspēka piesaistē, noteikumu projekts paredz, ka komersants varēs saņemt atbalstu ne vairāk kā par trīs augsti kvalificētu darbinieku piesaisti, kā arī to, ka piesaistītais darbinieks nav strādājis pie komersanta un tā saistīto personu grupā pēdējo trīs gadu laikā. Minētie ierobežojumi neattieksies uz komersantiem, kam lēmumu par atbalsta piešķiršanu pieņem saskaņā ar normatīvajiem aktiem jaunuzņēmumu darbības atbalsta jomā.  Inovāciju vaučera pakalpojumi tiek papildināti arī ar jaunu atbalsta vaučeri, kura summa nepārsniedz 5 000 euro ar maksimālo atbalsta intensitāti 100% apmērā tehniski ekonomiskās priekšizpētes veikšanai, rūpniecisko pētījumu veikšanai, eksperimentālai izstrādei vai rūpnieciskā dizaina izstrādei. Minētais vaučeris komersantam paredzēts kā vienreizējs atbalsta pasākums, ja tas iepriekš nav saņēmis valsts atbalstu sadarbībai ar pētnieciskajām organizācijām Tehnoloģiju pārneses programmas īstenošanas ietvaros.  Papildus MK noteikumu Nr.692 grozījumi paredz precizēt esošo atbalsta vaučeru atbalsta intensitāti tehniski ekonomiskās priekšizpētes veikšanai, rūpniecisko pētījumu veikšanai, eksperimentālai izstrādei, rūpnieciskā dizaina izstrādei, jauna produkta vai tehnoloģijas sertificēšanai un testēšanai paaugstinot to no 60% līdz 85%. Šāda atbalsta intensitāte 85% apmērā tiks noteikta arī no jauna ieviestajai atbalstāmajai darbībai – inovāciju un tehnoloģiju audita pakalpojumam.  Lai sekmētu mazo un vidējo komersantu iespēju realizēt inovatīvas idejas, pārvēršot tās konkurētspējīgos produktos vai pakalpojumos, tiek papildinātas Tehnoloģiju pārneses centra atbalstāmās darbības. Jaunā atbalsta mērķis ir veicināt mazo un vidējo komersantu iespēju izmantot programmas “Apvārsnis 2020” MVK instrumenta ietvaros pieejamās investīcijas.  Līdz ar to, MK noteikumi Nr.692 tiek papildināti ar šādu atbalstāmo darbību – tehniski ekonomiskās priekšizpētes izstrāde ar mērķi sagatavot pieteikumu iesniegšanai 2.fāzē programmas “Apvārsnis 2020” MVK instrumenta ietvaros. Aktivitātei pieejamais finansējums ir 50 000 euro ar maksimālo intensitāti 100% apmērā.  Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.5. pasākuma "Atbalsts starptautiskās sadarbības projektiem pētniecībā un inovācijās" pirmās, otrās un trešās projektu iesniegumu atlases kārtas īstenošanas noteikumi arī paredz sniegt atbalstu programmas "Apvārsnis 2020" virs kvalitātes sliekšņa novērtētu, bet finansējumu nesaņēmušu projektu vai to daļu finansēšanai, ja ir saņemts Eiropas Komisijas izsniegts Izcilības zīmoga sertifikāts (*Seal of Excellence*).  Vienlaikus būtiski atzīmēt, ka 1.1.1.5. pasākuma "Atbalsts starptautiskās sadarbības projektiem pētniecībā un inovācijās" ietvaros atbalstu iespējams saņemt programmas "Apvārsnis 2020" konkrētās apakšprogrammās, piemēram, Marijas Sklodovskas-Kirī stipendijas apakšprogrammā vai Izcilības izplatīšanas un dalības paplašināšanas apakšprogramma ERA Chairs. Līdz ar to, 1.1.1.5. pasākuma "Atbalsts starptautiskās sadarbības projektiem pētniecībā un inovācijās" un 1.2.1.2.pasākumu ietvaros pieejamais atbalsts programmas “Apvārsnis 2020” ietvaros nepārklājas.  Līdz šim atbalsts 1.2.1.2. pasākuma ietvaros komersantiem tika sniegts inovācijas vaučera veidā, piemērojot *de minimis* atbalsta normas. Taču, 1.2.1.2. pasākuma īstenošanas praksē tika konstatēti gadījumi, kad komersantiem nav iespējams piesaistīt inovācijas vaučera finansējumu, jo ir pārsniegts maksimālais *de minimis* atbalsta apmērs citās atbalsta programmās. Līdz ar to, lai komersantiem nodrošinātu vienlīdzīgus ar komercdarbības atbalsta saņemšanu saistītos nosacījumus, MK noteikumi Nr.692 tiek papildināti ar iespēju saņemt atbalstu inovācijas vaučera aktivitātēm, piemērojot arī Komisijas 2014.gada 17.jūnija Regulu (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (GBER). Tādējādi tiks nodrošināts, ka komersants atkarībā no situācijas var izvēlēties vienu vai otru atbalsta veidu – paredzot iespēju pretendēt uz GBER atbalstu un *de minimis* atbalstu izmantot citā atbalsta programmā (neizsmeļot pieejamo *de minimiss* atbalstu Tehnoloģiju pārneses programmā). |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija un Latvijas Investīciju un attīstības aģentūra. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pētniecības organizācijas, kuras ir Izglītības un zinātnes ministrijas Zinātnisko institūciju reģistrā reģistrētas augstskolas, kas ir atvasinātas publiskas personas, šo augstskolu aģentūras un augstskolu struktūrvienības, kā arī zinātniskie institūti, kas ir atvasinātas publiskas personas; mikro, mazie un vidējie komersanti, tai skaitā jaunuzņēmumi. |
| 2. | Tiesiskā regulējuma ietekme uz tautsaimniecību un administratīvo slogu | Tiesību akta projekta tiesiskais regulējums radīs pozitīvu ietekmi uz uzņēmējdarbības vidi un mikro, mazajiem un vidējiem komersantiem, nodrošinot labvēlīgus nosacījumus konkurences paaugstināšanai, inovāciju apjoma pieaugumam un ilgtermiņa ekonomiskās efektivitātes pieaugumam.  Turklāt, projekta tiesiskais regulējums pozitīvi ietekmēs arī konkurenci – tas neierobežo pakalpojumu sniedzēju loku, neierobežo piegādātāju iespējas konkurēt, kā arī neierobežo pircējiem vai pakalpojumu saņēmējiem pieejamo izvēli. Visām projekta mērķgrupām atbilstoši pieejamajam atbalsta pasākumam tiek nodrošinātas vienlīdzīgas iespējas, neradot priekšrocības atsevišķām mērķgrupām.  Projekts paredz, ka atsevišķiem pakalpojumiem tiek paplašināts pakalpojumu sniedzēju loks, piemēram, turpmāk tehniski ekonomisko priekšizpēti un produkta rūpnieciskā dizaina izstrādi varēs veikt ne tikai pētnieciskās organizācijas, bet arī ES dalībvalstī, EEZ valstī vai Šveices konfederācijā reģistrēts komersants.  Inovāciju atbalsta pakalpojumu mērķis ir veicināt inovācijas aktivitāti mikro, mazajos un vidējos komersantos, līdz ar to projekts veicinās arī patērētāju iespējas izvēlēties, kur iegādāties preci vai pakalpojumu, kā rezultātā tiks sekmēta arī klientu mobilitāte.  Projekts tiecas mazināt arī iespējamo konkurences ierobežojumu saistībā ar sniegto valsts atbalstu komercdarbības atbalstam, kas paredz, ka kopējais *de minimiss* atbalsts komersantam triju gadu laikā nepārsniedz 200 000 *euro*. Lai komersantiem nodrošinātu vienlīdzīgus ar komercdarbības atbalsta saņemšanu saistītos nosacījumus, tiesiskais regulējums tiek papildināts ar iespēju saņemt atbalstu inovācijas vaučera aktivitātēm, piemērojot arī Komisijas 2014.gada 17.jūnija Regulu (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (GBER). Rezultātā komersants atkarībā no situācijas var izvēlēties vienu vai otru atbalsta veidu – pretendēt uz *de minimis* atbalstu vai GBER atbalstu.  Projekta tiesiskais regulējums nerada tiešu ietekmi uz vidi, cilvēka veselību un NVO. |
| 3. | Administratīvo izmaksu monetārs novērtējums | Nav. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts nerada ietekmi uz spēkā esošo tiesību normu sistēmu. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Komisijas 2014. gada 17. decembra Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Komisijas 2014. gada 17. decembra Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu. | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.651/2014 2.panta 18.punkts | Noteikumu projekta 32.punkts | Ieviests pilnībā. | Stingrākas prasības neparedz |
| Regulas Nr.651/2014 8.pants | Noteikumu projekta 42.punkts | Ieviests pilnībā. | Stingrākas prasības neparedz |
| Regulas Nr.651/2014 9.panta 4.punkts un 12.pants | Noteikumu projekta 44.punkts | Ieviests pilnībā. | Stingrākas prasības neparedz |
| Regulas Nr.651/2014 19.panta 2.punkts, 25.panta 2.punkts un 28.panta 2.punkts | Noteikumu projekta 41.punkts | Ieviests pilnībā. | Stingrākas prasības neparedz |
| Regulas Nr.651/2014 25.panta 5.punkta “b”, “c” un “d” apakšpunkts, 28.panta 3.punkts | Noteikumu projekta 29.punkts | Ieviests pilnībā. | Stingrākas prasības neparedz |
| Regulas Nr.651/2014 25.panta 6.punkta “a” apakšpunkts un 7.punkts | Noteikumu projekta 29.punkts | Ieviests pilnībā. | Stingrākas prasības neparedz |
| Vispārēja atsauce uz Regulas Nr. 651/2014 darbības periodu | Noteikumu projekta 43.punkts | Ieviests pilnībā. | Stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav. | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | |
| Projekts šo jomu neskar. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām EM tās tīmekļa vietnē publicē informāciju par noteikumu projektu un tā virzību. |
| 2. | Sabiedrības līdzdalība projekta izstrādē | Noteikumu projekts 2018.gada 16.janvārī ievietots Ekonomikas ministrijas tīmekļa vietnē:  <https://em.gov.lv/lv/par_ministriju/sabiedribas_lidzdaliba/diskusiju_dokumenti/industriala_politika/>, lūdzot sniegt priekšlikumus par projektu līdz 2018.gada 30.janvārim. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija un Latvijas Investīciju un attīstības aģentūra kā projekta īstenotājs, kā arī Centrālā finanšu un līgumu aģentūra kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Ministru prezidenta biedrs,

ekonomikas ministrs A.Ašeradens

Rubika, 67013022

[Iveta.Rubika@em.gov.lv](mailto:Iveta.Rubika@em.gov.lv)